
wat Pl eee Dia ey 
haslal~ eg SUIS pee y LE clea goborei 


Musalmano ko Allah Taala ne aapas mein 
Jhagdo se mana kiya hai, aur agar kabhi 
musalmano ke darmiyan koi na-ittifaqi ya kol 
jJhagda khada ho jJaae, to doosre musalmano 
ko ye hukam diya ke unke darmiyan sulah 
kara ne ki koshish ki jaae, ab kin wajho se ladal 
Jhagda peda hota hai, un sabab ko bayan 
Karna hai, aur jin wajho se jhagda peda hota 
hail, un par rok kis tarah lagal jaae. aur un 
asbab ka khatma kiya Jaae, Jinse aam taur par 
ladai jnagda hota hai. 


JHAGDO KA PEHLA SABAB "MAZAK UDANA" 

Lihaza Allah Taala ne pehle ye hukam diya 
ke musalman ek doosre ka mazak na udae, 
aur mazak na udane ka jo hukam diya uske 
saath uski bunyad aur “jad” par bhi Allah Taala 

ne haath rakh diya, aur ye farmaya: 
tum jis shakhs ko haqir samaj kar uska mazak 
uda rahe ho, kuch pata nahi ke Allah Taala ki 

nigah mein wo tumse kitna afzal aur ii 


ho, agarche wo dekhne mein kitna hi kamzor, 
miskin, aur be-hesiyat nazar aa raha ho lekin 
Allah Taala ke yaha maloom nahi uska kya 
maqam ho, 
linaza agar tumhare dil mein kisi ka mazak 
udane ka Irada peda ho, to dil mein ye baat 
le aao, kya pata Allah Taala ne is shakhs ke 
andar kya khubi rakhi hai, aur Allah Taala 
ke yaha iska kya maqam va martaba hai. 


JHAGDO KA DOOSRA SABAB "“TAANE DENA" 
Aage Allah Taala ne farmaya: (Surah al 
hujurat/) 
yani tum ek doosre ko “taane’ mat diya karo, 
“‘Lamz" ke mane arbi zaban mein ye hai ke kisi 
shakhs ke mooh par iska koi ‘aib" bayan 
Karna, aur us “aib” ki waja se usko tana dena. 
Dekhye! Ek baat to ye hai ke aap ne kisi ke 
andar koi burai dekhi, aur uski islah ki garaz 
se khair-khwahi ki niyyat se aap ne usko 
tanhai mein muhabbat aur pyar se samjaya 
ke bhai! Ye baat achhi nahi, aap keliye ye 

dunya aur aakhiart mein nuqsandeh hal, Dio 


chod do, ye tana nahi balke khairkhwahi hal, 
aur Allah Taala ne aur Nabie karim # Is ki 
takid farmai hal: 
ke har musalman ko doosre musalman 
Ka aaina hona chaye; 
jJese agar kisi ke chehre par koi dhabba 
lag gaya, ab chuke wo apne chehre ko nahi 
dekh sakta, Is liye Jab wo aaine ko dekhta hai 
to WO aaina isko bata deta hai ke tumhare 
chehre par ye daag laga huva hai, 
isi tarah Nabie karim ##; ne farmaya: “ek 
momin doosre momin keliye aaina hal’ 
jese ek aadmi ko apni kharabi nazar nahi 
aati hal, doosra musalman bhai isko 
muhabbat aur pyar se samja deta hai ke 
bhai! Tumhare andar ye baat hai, isko zara 
thiek karlo, tumhare haq mein dunya aur 
aakhirat ke atebar se behtar hoga. 


DOOSRO KO KHAIR-KHWAHI SE MUTAVAJJEH 
KARO 
Lekin ye baat yaad rakhye! Aaina sirf is 

Shakhs ko kharabi batata hai, jis ke andar wo 


Kharabi hoti hai: lekin doosre ke samne gaata 
nahi phirta hai, ke fala Ke andar ye kharabi hai, 
sirf is shakhs ko batata hai, aur wo bhi pyar 
muhabbat aur apnaiyat se batata hal, safqat 
aur khair-khwahi se batata hal, ye mana nahi, 
ye jayaz hai, balke fazilat ki baat hal, 

lekin ek hota hai “tana dena’, yani uski 

burai uske mooh par is tarah bayan karna ke 
jis se Iska dil dukhe, jis se uski tauheen (insult) 
aur be-izzati ho, aisi baat uske mooh par 
kehna “lamz’" hai, jiske baare mein Quran ne 
farmaya: “ek doosre ko tana mat do" aur ye 
tana dena direct ho ya indirect ho, dono surto 
mein haram hai. 

Aur itna sakht haram hai ke Quran ki “surah 
Humazah’ isi ke baare mein naazil huvi, 
jisme farmaya: yani dard-naak azab hai us 
shakhs keliye, jo doosro ki unke pith pichhe 
tauheen karta hai, ya unke mooh par tane 
deta hai, aur unki be-izzati karta hai. 

TANA DENE WALO KELIYE SAKHT VAIED 
Phir isi Surah mein aage farmaya: 
yaad rakho! Aisa shakhs us “aag’ mein daal 
diya Jaaga, Jo apne andar padi huvi har chiz ko 
malyamet (khatam) kar dene wali hai, aur 
tumhe kya pata wo “Hutamah’* kya chiz hai? 
Wo Allah Taala ki bhadkai huvi aag hai, Jo 
insan ke dilo tak jhank legi. Itni zabar-dast 
vaied Allah Taala ne bayan farmai hai, 
ye us Shakhs ke liye hai, jo doosro ki tauheen 
kare, chahe pith pichhe ho, ya mooh par. 


YE SAB TANA KE ANDAR DAKHIL HAI 
Hadees mein Nabie karim # ne farmaya: 
ke ye tana dena chahe zaban se ho, chahe 
apne kisi amal se ho, 

Masalan aap ne kisi ki naqgal utar li, Jiske 
natije Mein wo apni tauheen mahsoos kare, 
ya ishare se uske kisi aib ko tahqir ke andaz 
mein bayan kare, jese koi chhote qad ka hai, 
aur haath se uske chhote qad hone ki taraf 
ishara kare, ye sab tana dene mein dakhil hai, 
aur haram hai. 

JAWAB MEIN WO TUMHE TANA DEGA 
Saath mein ek ajeeb baat Allah Taala ne 


irshad farmal: uska lafzi tarjuma kare to ye 
banta hai, 
ke “apne aap ko tana mat do’ halake ye 
kehna chahte hai, ke ek doosre ko tana mat 
do, lekin ye alfaz laae, ke apne aap ko tana 
mat do. 
Is tarah ke Irshad se 2 baato ki taraf 
ishara farmaya hai, 
ek ye ke agar tum kisi ko tana doge, aur 
uski tahqir aur be-izzati karoge, to tumhare 
tane kie Jawab mein wo tumhe bhi tana 
dega, linaza tumhara tana dena, anjaam ke 
atebar se khud apne aap ko tana dena hai, 
agar tum usko tana na dete, to wo bhi tumhe 
tana na deta. 

Doosri baat wo hai jo pehle se gehri 
hai, wo ye ke “saare musalman aapas mein 
bhai bhai hai" 

Jab sab aapas mein bhai bhai hai, to ab 
agar tum kisi musalman ko tana de rahe 

ho, aur uski tahair kar rahe ho, to tum apne 


bhai ki tauheen aur be-izzati kar rahe ho, 
agar ab tumhare kisi bhai ki tauheen aur 
beizzati tumhare samne ki jaae, to haqiqat 
mein ye tumhari apni tauheen hai, lihaza 
jab tum apne haqiqi bhai ki tauheen ko 
apni tauheen samajte ho, 
to jin logo ko Allah Taala ne tumhara 
deeni bhai banaya hai, unki tauheen ko 
kaise bardasht kar sakte ho? Agar gor 
karoge, to tumhe ye nazar aaega ke unk 
tauheen tumhari apni tauheen hai, Is liye 
doosro ko tana dena haqiqat mein apne 
aap ko tana dena hai. 


PURI MUSALMAN BIRADARI KI TAUHEEN 
Isko zyada vazahat se samje ke musalman 


ek biraadari hai, aur ger muslim, kafir ek 
biradari hai, agar tum apni biraadari ke 
aadmiyo ko bura bhala kahoge, aur unki 
tauheen karoge, to Jo doosri biradari ke log 
hai, yani ger muslim, unki nazar mein to 
tamam musalman barabar hai, to is tauheen 

ke natije mein puri musalman biradari par a 


aaega, aur ye puri biradari ki tauheen aur be- 
izzati hogi, 
linaza ye mat samajna ke agar tumne ek 
aadmi ko tana de diya, to sirf ek hi aadmi ko 
tana diya, balke haqiqat mein purl musalman 
biradari ko tana dene ke barabar hai, aur puri 
musalman biradari ko bad-naam karne ke 
barabar hai, linaza haqiqat mein wo tana 
tumhare khilaf jaa raha hai. 


BURE NAAMO SE PUKAARNA 
Aur Allah Taala ne tane ki ek khas surah ko 
bayan farmaya: 
"ek doosre ko bure naamo se mat pukaro’" 
jese baaz awaqat kisi aadmi ke kisi aib ki 
waja se log uske asal naam se hat kar doosre 
naam se paukarte hai, 
masalan ek achha bhala aadmi hai, uske 
pav (leg) mein kuch uzar hai, ab log isko 
“Langda’ keh kar pukar rahe hal, ya uski aankh 
mein kuch kamzori hai, to isko andha keh kar 
paukarte hai, ya koi aur tahqir aur be-izzati 

wala naam rakh diya, 


iske baare mein Quran ne mana farmaya 
hai, ek doosre ko bure naamo se yaad na 
kiya karo, halake ye baat pehle se maloom 
ho chuki thi, lekin isko khas taur Se Quran ne 
alag se zikar farmaya: tana dene ki ye shakal 
Jisme doosre ko bure naam se pukara jaae, 
ye bahut buri baat hai, is se parhez karo. 


URFI NAAM (NICKNAME) SE PUKARNA 

Baaz naam to alse ban jate hai, jo kisi 
Shakhs ka urf ban jate hal, Jjisko wo shakhs bhi 
bura nahi maanta, Iske zarie uski tahqir aur be- 
izzati nahi hoti, wo urfi naam agar mashhur ho 
gaya, to aise naam se pukarne mein koi haraj 
nahi; lekin aisa naam jisko wo bura samajta ho, 
jiski waja se wo apni tauheen mahsoos karta 
ho, aise naam se pukarne se quran sharif ne 
mana farmaya hai. 


ASLI “JAD” TAKABBUR HAI 
Dekhye! Dono buraiya, yani kisi ko tana 
dena, aur kisi bure naam se pukarna; agar In 


dono ki asal waja par gor kare, to wo 

"takabbur" nazar aaegi, 


ek aadmi apne aap ko bada samajta hai, 
aur doosro ko haqir samajta hai, to alsa 
shakhs doosro ko haqdir samajne ke natije 
mein doosro ko tane deta hai, aur bure 
naamo se pukarta hai, 
linaza in dono buraio ki asal waja aur 
“jad” takabbur hai, aur takabbur Is liye peda 
hota hal ke aadmi apne “aibo" se to be- 
Khabar hota hai, apne andar jo kharabiya hai, 
unki taraf dhyan hi nahi hota, is live doosro 
ke aibo ko talash karta rehta hai, in saari 
Kharabiyo ki asal bunyad ye hai. 


APNE AIBO KA JAYEZA (INSPECTION) LO 

Is kharabi ka ilaj ye hai ke jab kisi doosre 
shakhs ka koi aib Samne aae, ya uske andar 
koi kKharabi nazar aae, to aadmi apne gareban 
(collar) me mooh dal kar dekh liya kare, ke 
mere andar kitni kharabiya hai, 

Agar aadmi ko apne andar ki kharabiya 
dekhne ki aadat pad jaae, aur khud apne aib 
talash karne lage, to isko doosro ke aib 

dekhne ki fursat hi nahi mile, 


Ye sab fursat us waqt milti hai, jab aadmi 
apne aap ko be-aib samajta hal, ke hamare 
andar koi kharabi nahi hai, is lye aadmi apne 
aibo ka jayeza leta rahe, 

iska tariqa ye hai ke subah se sham tak 
Jo hamari Zindagi hai, uska jayeza le isme 
hum kaha kaha galat kaam kar rahe hai. 


APNI IBADATO KA JAYEZA LO 
Ek Musalman hone ke naate hamare 
zimme Jo faralz hai, hum unko kis had tak ada 
karte hai, 

Allah Taala ne namaz ko deen ka sutoon 
(column) garar diya hai, to kya mein wadq| Is 
tarah namaz padhta hu, jis tarah Allah Taala 
ne hukam diya tha, aur jis tarah Nabie 
karim ki sunnat hal? 

Aur kya mein 5 waqt masjid mein jane ka 
ahtemam karta hu? Aur jab mein namaz ke 
live khada hota hu, to kya namaz ke tamam 
aadab ka khayal rakhta hu? kya mere andar 
khushu va khuzu hota hai? Jo namaz ke liye 

zaroori hal, sirf ek namaz ka jayeza lenge, to 


hume ye nazar aaega, ke bahut saare aib to 
khud hamare andar hi maujood hai. 


APNE MAMLAT AUR APNI MUASHARAT KA JAYEZA 
Isi tarah doosre faraiz, masalan zakat, roza, ha} 
wagerah unko kis had tak ada karta hu? Aur 
Allah Taala ne mere upar mere ghar walo ke 
huqoog my par lazim kiye hai, mein un huqoog 
ko ada kar raha hu ya nahi? 
Kya mein apne biwi bachho ke saath waisa 
hi suluk karta hu, jaisa ke Nabie karim#* ne 
talim di hai? 
Mein kisi ke saath zulm to nahi kar raha hu? 
Mein apne milne julne walo ke saath aur 
mamlat karne walo ke saath waisa hi 
mamla kar raha hu, jesa karna chahye? Ya 
unki haq-talfi kar arha hu? 
Muje Allah ne sach bolne ka hukam diya 
hail to kya mein hamesha sach bolta hu? 
ya kabhi jhoot bhi bol leta hu? 
Allah Taala ne muje geebat karne se 
mana kiya hai, to kya mein geebat karta 

hu ya nahi karta? 


Har insan is tarah apna jayeza le kar 
dekhe, to phir isko pata chalega ke 
ailbo ka pulinda (package) to mein 
khud hi hu, aur jab mein khud hi kharalb 
hu, to doosro ko kya aib lagau, aur 
doosro ko kya tana du, aur doosro ke 
kya naam rakhu, agar ye baat hume 
hasil ho jaae, to hamare andar se ye 
gandagi khatam ho jaae. 


APNI FIKAR KARO 

Jisko apni fikar pad gai ho, wo doosro ki 
buralyo ko kya dekhega? agar mere apne pet 
mein tez dard ho raha ho to mein apne pet ke 
dard ki fikar karunga, ya doosro ke nazla, 
Khansi ki fikar karunga? Ya apne pet dard ke 
ilaj ki fikar kKarung? Zahir hal apne pet dard ka 
pehle ilaj karunga; 

lekin afsos hai ke deeni bimariyo, aur akhlaqi 

bimariyo mein hum ye mamla nahi karte, 

balke apni bimariyo se gafil hai, aur doosro ki 

bimariyo ke pichhe pade huve hai, aur agar 

koi doosra shakhs hum ko in ki taraf muvajjeh 


bhi kare, to apni galti maanne ko tayyar nahi 
hote, apne baare mein ye khayal hai ke mein 
tamam galtiyo se paak hu, aur mein koi galti 
kar hi nahi sakta, hamare dimago mein ye 
khannas beth gaya hai, jisne takabbur peda 
kiya, aur dil mein badai peda ki, aur jiski waja 
se doosro ko tana dene ki himmat peda huvi. 


Khulasa 

Apne aibo ka jayeza liya kare, aur doosro ke 
mamla me tauheen va tahqir aur be-izzati ke 
kisi bhi iqdam se bachne ki koshish kare, agar 
dunya mein koi kisi ko tana na de, koi kisi ki 
tauheen na kare to saare jhagde dunya se 
khatam ho jaaenge, is liye ke saare Jhagde Is 
qism ki kharabiyo ki waja se peda hote rahe hai, 
Allah Taala apne fazl va karam se muje bhi aur 
aap ko Is par amal ki taufigq ata farmae, Aameen. 

Reference: Islaahi Kutbat Urdu V17, mein se is Majmoon Ka 
Khulasa Kiya Gaya Hai. 

